**TAUSHETSERKLÆRING FOR BRUKER/ VERGE/ PÅRØRENDE**

**VED INNSYN I TILBUD I ANSKAFFELSE AV HELSE- OG OMSORGSTJENESTER**

Bruker/verge/ pårørende vil i denne anskaffelsen få innsyn i tilbud som ikke er avvist og som konkurrerer om å få tildelt kontrakt, for å kunne uttale seg om kvalitet i de enkelte tilbudene.

For å sikre likebehandling av leverandørene og at bydelens forhandlingsposisjon ikke blir forringet, må bruker/verge/ pårørende bevare taushet om alle forhold vedrørende leverandørene, tilbudene og konkurransen som vedkommende blir kjent med, fram til kontrakten er inngått.

Etter konkurransen er avsluttet er bruker/ verge/ pårørende  bundet av taushetspliktsbestemmelsene etter forskrift om offentlige anskaffelser § 3-6, jf forvaltningsloven § 13.  Taushetsplikten etter forvaltningsloven omfatter personlige forhold (f. eks opplysninger om ansatte hos leverandøren) og forretningshemmeligheter (opplysninger som det vil være av konkurransemessig betydning for leverandøren å hemmeligholde, f.eks detaljer knyttet til turnus og kompetansesammensetning). Taushetsplikten gjelder uavhengig av hvordan bruker/ verge/ pårørende får kjennskap til opplysningene, og uavhengig av om opplysningene foreligger i skriftlig eller muntlig form. Taushetsplikten gjelder uten tidsbegrensning, dvs uavhengig av kontraktens lengde.

Bruker/ verge/ pårørende må behandle alle forretningshemmeligheter på en fortrolig og konfidensiell måte, og er ansvarlig for at uvedkommende ikke får kjennskap til slike opplysninger. Bruker/ verge/ pårørende skal kun bruke opplysningene til å vurdere kvalitet i leverandørenes tilbud. Tilbudene må leses på bydelenes kontor, og det er ikke tillatt å ta med seg kopi av tilbudene ut av bydelens lokaler.

Jeg har lest og forstått innholdet i dette dokumentet og forplikter meg til å overholde denne taushetserklæringen.

Jeg er innforstått med at brudd på taushetsplikten kan medføre erstatningsansvar.

Sted/dato

………………….

…………………………………………..

Underskrift for bruker/ verge/ pårørende